Reinildo Mandava

Reinildo Isnard Mandava yleensä vain Reinildo (s. 21. tammikuuta 1994 Beira, Mosambik) on mosambikilainen jalkapalloilija. Hän edustaa Englannin Valioliigassa pelaavaa Sunderlandia. Reinildo on pelipaikaltaan vasen laitapuolustaja. Viitattu 10.7.2025.

 Seurajoukkueura 
Reinildo aloitti ammattilaisuransa maansa pääsarjassa, josta hän siirtyi vuonna 2015 portugalilaiseen Benficaan. Pelattuaan useammassa eri seurassa Portugalin toiseksi ylimmällä ja ylimmällä sarjatasolla Reinildo siirtyi vuonna 2019 ranskalaiseen Lilleen. Kaudella 2020–2021 hän voitti Lillen riveissä Ranskan liigamestaruuden ja hänet valittiin kauden päätteeksi liigan tähdistökokoonpanoon. 

Tammikuussa 2022 Reinildo siirtyi Atlético Madridiin.Welcome, Reinildo! Club Atlético de Madrid (Luettu 2. helmikuuta 2022) Hän pelasi Atléticossa 3,5 kauden aikana 74 La Ligan ottelua, joissa hän teki kaksi maalia. Mestarien liigassa hän pelasi 17 ottelua. 

Heinäkuussa 2025 Reinildo siirtyi Englannin Valioliigaan kaudeksi 2025–2026 nousseeseen Sunderlandiin kaksivuotisella sopimuksella. 

 Maajoukkueura 
Reinildo teki ensiesiintymisensä Mosambikin maajoukkueessa toukokuussa 2014 pelatussa ystävyysottelussa Marokkoa vastaan. Hän kuului Mosambikin kokoonpanoon Afrikan-mestaruuskilpailuissa 2023 ja teki maalin alkulohko-ottelussa Ghanaa vastaan 22. tammikuuta 2024.Reinildo Mandava - National team Transfermarkt (Luettu 10. heinäkuuta 2025) 

 Lähteet 

Luokka:Mosambikilaiset jalkapalloilijat
Luokka:Vuonna 1994 syntyneet
Luokka:Elävät henkilöt